'N DERDE VAN DIE MENSDOM DOOD! IS DIT WERKLIK MOONTLIK? - Afrikanervolksparty
'N DERDE VAN DIE MENSDOM DOOD! IS DIT WERKLIK MOONTLIK?
Gepubliseer op 15 Maart 2011 | Geskryf deur Danie Varkevisser | | | Trefslae: 2636
Terwyl die politieke klimaat in Suid Afrika sigbaar besig is om te verhit met swartes wat wedywer vir posisies en mekaar selfs vermoor om konkurente uit te skakel, top kabinetsministers met mekaar oorhoops lê oor be-oogde beplanning om die kleurling en Indiërverteenwoordiging aan bande te lê, en ongeduld oor basiese dienslewering, werkverskaffing en gebrek aan prestasie tov. Verkiesingsbeloftes dag na dag toeneem, is daar nog ander gebeure wat ook ons aandag dringend vra.
Met 'n aardskok wat 9.8 op die Richterskaal registreer het op Vrydag 11 Maart 2011 naby die Japanese kuslyn, en 'n reeks skuddings langs die sogenaamde vuurlyn met 'n al korter wordende frekwensie, is die aandag vir 'n oomblik afgewend van die mensgemaakte Tsunami wat deur sameswering in Tunesië begin is en al gou soos 'n veldbrand deur die noorde van Afrika en die midde-Ooste versprei het.
Wat vir gelowiges onder veral ons Afrikanervolk, maar ook vir gelowiges in die res van die wêreld baie belangrik behoort te wees, is die Bybelse profesieë in hierdie verband. Dit sou vir gelowiges uiters onverantwoordelik wees om hierdie gebeure te probeer verklaar sonder om die Bybelse profesieë in aanmerking te neem.
As ons in aanmerking neem dat wanneer ons hierdie dinge sien en hoor, die Bybel sê dat dit die begin van die smarte is, en ons dan steeds kies om onge-erg te wees, ons onverhoeds gevang sal word sonder dat ons voorsiening gemaak het vir sovêr dit binne ons vermoë moontlik is.
Aarbewings wat meer as 7 op die Richterskaal registreer het was bv.:
Toe is die vier engele losgemaak wat gereed gehou was vir die uur en dag en maand en jaar, om 'n derde van die mense dood te maak.
Deur hierdie drie plae is 'n derde van die mense gedood, deur die vuur en deur die rook en deur die swawel wat uit hulle bekke uitgegaan het;
En daar het stemme gekom en donderslae en bliksemstrale, en daar het 'n groot aardbewing gekom soos daar nog nie gewees het vandat die mense op die aarde was nie — so 'n geweldige groot aardbewing.
Daar is vasgestel dat Vrydag se aardbewing van 9.8, die hoofeiland van Japan met 2.4 meter laat skuif het en die aarde 10 sentimeter op sy as!
In net vier van hierdie aardbewings is meer as 8oo,ooo mense dood, met die nuutste aardbewings buite rekening gelaat. As daar nog enige twyfel bestaan oor wat die sondige mensdom van God te wagte kan wees, dan is dit bloot omdat hulle ongelowig is.
Dieselfde mate van onge-ergdheid, (lees ongelowigheid), heers onder Afrikaners oor die tekens wat sigbaar is van wat ons te wagte kan wees wanneer hierdie bestel in duie stort! Dit is asof dieselfde gesindheid openbaar word teenoor die Bybelse voorspelling dat 'n derde van die mensdom gedood gaan word, nl. ....dít is tog seker nie moontlik nie!
Die AVP is nie profete nie. Maar die AVP sê, kyk na dit wat besig is om in die wêreld te gebeur en gaan lees die Bybel. Kyk dan weer noukeurig na ons situasie, bid vir versterking van u geloof as dit swak is, en berei u dan voor vir dit wat onafwendbaar is! Want die eer van die oorwinning sal God toekom wanneer Hy ons tot oorwinning lei!